open-index/open-wikipedia-markdown huggingface dataset:
नई रीत

**नई रीत** हिन्दी भाषा में बनी भारतीय फिल्म है, जिसका प्रदर्शन 1948 में हुआ था।

## कलाकार
* गीता बाली
* सुलोचना चटर्जी 
* लीला मिश्रा
## निर्माण
1947 शुरू होते-होते भोपाल के प्रतिष्ठित व्यापारीगण श्री रामनारायण सिंहल व श्री सरदारमल ललवानी जी ने न्यू इण्डिया फिल्म कंपनी का गठन कर फिल्म बनाने का निश्चित करा। फिल्म की कथा, पटकथा व गीतलेखन की जिम्मेदारी लोकप्रिय हो चुके साहित्यकार भाई रतन कुमार को सौंपी गई। फिल्म का नाम, भाई रतनकुमार ने ही ’नई रीत’ रखा। फिल्म निर्माण के दौरान कुछ समय बम्बई भी रहना पड़ा।

साहित्यिक शैली को फिल्मी गीतों की शैली में सामंजस्य बिठा कुल 8 गीत भी तैयार करे गए। फिल्म की कहानी पारम्परिक की बजाय अपने जमाने से आगे की थी। इस फिल्म से प्रसिद्ध अभिनेत्री गीताबाली का फिल्म जगत में प्रवेश हुआ। अन्य कलाकार थे सुलोचना चटर्जी, लीला मिश्रा, राजेन्द्र, कृष्णकान्त, बद्रीप्रसाद, तिवारी, चंदा बाई, तारा बाई, रमेश सिन्हा, जैदी तथा बेबी अम्मू , इत्यादि। फिल्म के निर्देशक एस. के. ओझा ने फिल्म की मूल कथा में रद्दोबदल भी काफी करी। वे अन्य फिल्मों के भोपाल में ही शूटिंग की दृष्टि से बाद में भोपाल भी आए। फिल्म के संगीत निर्देशक एस. के. पाल थे। अधिकांश गीत मीना कपूर, शमशाद बेगम व कोरस में रिकार्ड किये गये। फिल्म के गीत, विशेषकर शमशाद बेगम वाले, काफी लोकप्रिय हुए।

प्रथम स्वतंत्रता दिवस के अवसर पर फिल्म का काम बम्बई में चल रहा होने के कारण भाई रतनकुमार सहित पूरी फिल्म टीम को बम्बई में ही मनाना पड़ा। फिल्म के संबंध में यद्यपि कुछ लोगों का कहना था कि इस फिल्म के माध्यम से विलीनीकरण आंदोलन हेतु वित्तीय व्यवस्था करी जानी थी। तथापि भाई रतनकुमार ने फिल्म निर्माण हेतु बम्बई प्रवास व आने-जाने के दौरान विलीनीकरण आंदोलन की रूपरेखा तथा अखबार निकालने की प्रारम्भिक तैयारी पर भी काम करा। खण्डवा, जो कि रास्ते में ही पड़ता था तथा बम्बई से भी बहुत दूर नहीं था, में मौजूद पं. माखनलाल चतुर्वेदी तथा उनके सहायक रहे अभिन्न मित्र श्री प्रभागचन्द्र शर्मा (जिन्होंने अपना स्वयं का पत्र ’आगामी कल’ भी प्रारंभ कर दिया था) से सम्पर्क बनाए रखना भी भोपाल की अपेक्षा अधिक सुगम था। इनका सम्पर्क पं. नेहरू सहित अनेक राष्ट्रीय नेताओं से था। ( बाद में भाई रतनकुमार ने ही डॉ॰ शंकरदयाल शर्मा का सम्पर्क पं. नेहरू से करवाने के उद्देश्य से अपने अभिन्न मित्र प्रभागजी से मिलवाया था)।

भोपाल में उपरोक्त सारी तैयारियां नवाब के गुप्तचरों व भेदियों के चलते आसान नहीं थीं। बाद में जब भाई रतनकुमार के सरकारी नौकरी से इस्तीफा देने पर लोगों द्वारा सवाल उठाए गये तो स्वयं नवाब साहब ने यही कारण बतला संतुष्ट करने की कोशिश करी कि वे (भाई रतनकुमार) अपना आगे कैरियर बम्बई फिल्म इंडस्ट्री में बनाने की कोशिश में हैं। भाई रतनकुमार को जब उक्त भ्रामक स्पष्टीकरण की भनक लगी तो उन्होंने अपनी स्वयं अपनी ओर से मूल कारण एक पत्र में सुस्पष्ट करते हुए उसकी प्रतियां वितरित कराईं। इस पत्र में यह पूर्णतया स्पष्ट करा गया था कि जिस सरकार के विरोध में वे अखबार निकालना व आंदोलन खड़ा करना चाहते हैं, व्यक्तिगत स्वार्थ की खातिर उसी सरकारी तंत्र का हिस्सा भी बने रहना उन्हें कतई गबारा नहीं है।

## सन्दर्भ

## बाहरी कड़ियाँ

श्रेणी:1948 में बनी हिन्दी फ़िल्म
महाराजा रायसिंह

**महाराजा रायसिंह** जिन्होंने (१५७४ से १६१२) तक शासन किया था। राव कल्याणमल की मृत्यु के बाद **राव रायसिंह** को बीकानेर का शासक बनाया गया। 

इन्होंने १५९४ में बीकानेर के सुदृढ़ जूनागढ़ दुर्ग का निर्माण करवाया था 
। इन्होंने किले के भीतर एक प्रशस्ति लिखवाई जिसे अब **रायसिंह प्रशस्ति** कहते हैं।

इस प्रशस्ती मे इन्हे "राजेन्द्र" कहा गया है  सन् १६१२ में दक्षिण भारत (बुरहानपुर) में इनका निधन हुआ था। देवीप्रसाद मुंशी ने इन्हें "राजपुताने का कर्ण" कहा है।

## बाहरी कड़ियाँ
* बीकानेर रियासत के उत्थान में रायसिंह की भूमिका

## सन्दर्भ

श्रेणी:बीकानेर के शासक
श्रेणी:बीकानेर का इतिहास
श्रेणी:निधन वर्ष अनुपलब्ध
हिंदी भाषा में उपयोग होने वाले संस्कृत एवं फ़ारसी मूल धातुओं की सूची

अनुगामित सूची, हिंदी भाषा में साधारणतः प्रयोग होने वाले संस्कृत तथा फ़ारसी भाषाई मूल के धातुओं, मूलशब्दों, शब्दांशों, अनुलग्नों व पूर्वलग्नों तथा उनके लैटिन/यूनानी/अंग्रेज़ी समकक्षों को देवनागरी वर्णक्रमानुसार अनुक्रमित करती है:

## अ

## आ

## इ

## उ

## ऊ

## ए

## ऐ

## ओ

## औ

## अं

## क

## ख

## ग

## घ

## च

## छ

## ज

## झ

## ट

## ठ

## ड

## ढ

## त

## थ

## द

## ध

## न

## प

## फ

## ब

## भ

## म

## य

## र

## ल

## व

## श

## ष

## स

## ह

## क्ष

## त्र

## ज्ञ

## ऋ

## इन्हें भी देखें
*भाषा शास्त्र
*हिंदी भाषा
*संस्कृत
*फ़ारसी

श्रेणी:हिन्दी
श्रेणी:फ़ारसी भाषा
श्रेणी:संस्कृत भाषा
श्रेणी:हिंदी भाषा से सम्बंधित सूची
उत्तर उपनिवेशवाद

**उत्तर उपनिवेशवाद** (postcolonialism) अध्ययन की एक शाखा है जिसमें उपनिवेशवाद और साम्राज्यवाद से उत्पन्न होने वाले सांस्कृतिक और सामाजिक प्रभावों को समझा जाता है। इसमें किसी विदेशी शक्ति द्वारा किसी क्षेत्र पर क़ब्ज़ा होने से स्थानीय लोगों के जीवन पर होने वाले प्रभावों का अध्ययन करा जाता है। उत्तर आधुनिकतावाद के दृष्टिकोण से इन उपनिवेशी या भूतपूर्व उपनिवेशी क्षेत्रों में सूचना व ज्ञान के प्रसार का अध्ययन करा जाता है और यह भी समझा जाता है कि किस प्रकार बाहरी शक्ति स्थानीय लोगों की मानसिकता में हीन भावना उत्पन्न कर के उनपर लम्बे अरसे तक नियंत्रण रखते हैं। विदेशी साम्राज्यवादी शक्ति द्वारा शासक समाज और अधीन समाज की राजनैतिक, सांस्कृतिक और ऐतिहासिक छवियों को प्रस्तुत करने की शैलियों को भी देखा जाता है, क्योंकि यह भी विदेशी समाज द्वारा स्थानीय समाज को अधीन कर लेने का एक महत्वपूर्ण साधन होता है।

## इन्हें भी देखें
* उत्तर आधुनिकतावाद
* उपनिवेशवाद
* साम्राज्यवाद

## सन्दर्भ

*
श्रेणी:उत्तर आधुनिक सिद्धान्त
श्रेणी:नव उपनिवेशवाद
के डी सिंह बाबू स्टेडियम, लखनऊ

**के डी सिंह बाबू स्टेडियम**, लखनऊ स्थित स्टेडियम है जिसका नाम हॉकी के प्रसिद्ध भारतीय खिलाड़ी कुंवर दिग्विजय सिंह के नाम पर रखा गया है।

## सन्दर्भ

## इन्हें भी देखें
*कुंवर दिग्विजय सिंह

श्रेणी:भारत के स्टेडियम
कुंवर दिग्विजय सिंह

**कुंवर दिग्विजय सिंह** या **केडी सिंह बाबू** (2 फ़रवरी 1922 -1978) हॉकी के प्रसिद्ध खिलाड़ी थे जो ड्रिबलिंग तथा विपक्षी खिलाड़ियों को छकाने की कला में माहिर थे। हॉकी को भारत में लोकप्रिय बनाने और पूरी दुनिया में इसकी पहचान बनाने में मुख्य भूमिका निभाने वालों में ध्यानचंद और पद्मश्री से सम्मानित केडी भी थे। 

## जीवनी
कुंवर दिग्विजय सिंह का जन्म उत्तर प्रदेश के शायपुरभगौली तीर्थ बाराबंकी में हुआ था। केडी बाबू ने 14 साल की उम्र से ही हॉकी का कौशल दिखाना शुरू कर दिया था। इसी उम्र में बाराबंकी के देवा में उन्होंने पहला टूर्नामेंट खेला। 

दो साल बाद लखनऊ में लखनऊ यंगमैन एसोसिएशन की टीम से खेलते हुए तो उन्होंने राष्ट्रीय स्तर पर अपनी पहचान बनानी शुरू कर दी थी। दिल्ली में हुए ट्रेडर्स कप में अपने स्टिक वर्क और ड्रिबलिंग से उन्होंने दर्शकों को भौंचक्का कर दिया। इसी ट्रेडर्स कप में लखनऊ की युवा टीम का मुकाबला दिल्ली की मानवदार टीम के साथ हुआ, जिसमें ओलिम्पिक खिलाड़ी हुसैन भी शामिल थे।

केडी को नहीं बताया गया कि प्रतिद्वंद्वी टीम में ओलिम्पिक खिलाड़ी हुसैन भी हैं ताकि उनका नैसर्गिक खेल प्रभावित नहीं हो। के.डी. ने पूरे मैच के दौरान हुसैन को दबाए रखा। हुसैन भी कम उम्र के इस लड़के के खेल कौशल से आश्चर्यचकित थे।

मैच के बाद लखनऊ टीम के कोच मुश्कउज्जमां ने के.डी.को हुसैन के बारे में बताया। हुसैन ने मैच के बाद कहा भी यह लडका हॉकी का महान खिलाड़ी बनेगा। बाबू ने सोलह साल तक उत्तरप्रदेश का प्रतिनिधित्व किया और भारतीय टीम के उपकप्तान भी बने। लंदन में 1948 में हुए ओलिम्पिक में वह भारतीय टीम के उपकप्तान थे तो 1952 में हेलसिंकी ओलिम्पिक में टीम की कप्तानी उनके हाथ थी। 

अन्य देशों के खिलाड़ी गोल करने की उनकी कला से काफी प्रभावित थे और समझ नहीं पाते थे कि इस तरह गोल कैसे किया जा सकता है। वह गेंद को पहले गोल पोस्ट पर मारते थे और वापस आने के बाद उसे जाल से उलझा देते थे।

केडी ने उत्तरप्रदेश में हॉकी को विकसित किया और खिलाड़ियों को आगे बढाया। इसी का नतीजा था कि इस राज्य ने हॉकी के कई अंतरराष्ट्रीय खिलाड़ी देश को दिए। उनके नाम पर राज्य की राजधानी में स्टेडियम भी बने और खेल छात्रावास भी बनाया गया। लखनऊ का खेल छात्रावास 1972 में बना।

केडी के 1978 में निधन के बाद उनके छोड़े काम को आगे बढ़ाने का जिम्मा उनके प्रशंसक और ओलिम्पिक खिलाड़ी झमन लाल ने उठाया। युवा हॉकी खिलाड़ियों की प्रतिभा को निखारने के लिए बाबू के नाम से एक सोसायटी बनाई गई जो अभी तक अस्तित्व में है। केडी उत्तरप्रदेश खेल परिषद के पहले संगठन सचिव थे।

## सन्दर्भ

## इन्हें भी देखें
*के डी सिंह बाबू स्टेडियम, लखनऊ

श्रेणी:भारत के खिलाड़ी
बाबू, केडी सिंह
श्रेणी:भारत के ओलंपिक खिलाड़ी
श्रेणी:बाराबंकी जिले के लोग
भारतीय राष्ट्रीय राइफल संघ

**भारतीय राष्ट्रीय राइफल संघ** (National Rifle Association of India (NRAI)) की स्थापना १९५१ में की गयी थी। 

## बाहरी कड़ियाँ
*'''भारतीय राष्ट्रीय राइफल संघ''' का जालघर

श्रेणी:राइफल संघ
ए फ़्लाइंग जट्ट

***ए फ़्लाइंग जट्ट*** २०१६ की एक बॉलीवुड हिन्दी भाषी सुपरहीरो फ़िल्म है जिसका निर्देशन रेमो डीसूजा ने किया है। फ़िल्म में टाइगर श्रॉफ ,जैकलिन फर्नांडीस तथा प्रोफेशनल रेसलर नाथन जॉन्स मुख्य किरदार में है।  फ़िल्म में टाइगर श्रॉफ ने एक सुपरहीरो का किरदार निभाया, जबकि जैकलिन फर्नांडीस ने श्रॉफ की प्रेमिका का किरदार निभाया। फ़िल्म २५ अगस्त २०१६ को प्रदर्शित हुई। 

## कहानी
एक अमीर और प्रभावशाली व्यापारी, मल्होत्रा (के के मेनन) झील के पास एक फेक्टरी बनाता है, जिससे बहुत सारा प्रदूषण होता है और जहरीला तत्त्व बाहर निकलता रहता है। वो तेजी से कचरे को बाहर करने के लिए एक पुलिया बनाना चाहते रहता है, लेकिन इसी बीच उसे पता चलता है कि वहाँ एक पवित्र पेड़ है, जो ढिलोन (अमृता सिंह) का है, जो अपने दो बेटों, अमन (टाइगर श्रोफ) और रोहित (गौरव पांडे) के साथ रहती है। अमन स्कूल में मार्शल आर्ट सिखाते रहता है, जो उसी स्कूल में पढ़ाने वाली, कीर्ति पर लट्टू रहता है।

मल्होत्रा पहले उस परिवार से जमीन खरीदने की कोशिश करता है, पर बात न बनने पर वो राका (नाथन जोन्स) को ये काम देता है। वो उस पेड़ को काटने के लिए आ जाता है और तभी अमन वहीं रहता है, और उसे रोकने की कोशिश करते रहता है। राका उसे बहुत बुरी तरीके से मारता है, और जब वो उस पेड़ को काटने जाते रहता है कि तभी बिजली गिरती है और वो उस वजह से बहुत दूर फेक्टरी के विषैले कचरे में गिर जाता है।

अगली सुबह जब अमन उठता है तो अपने आप को बिस्तर में पाता है और कोई चोट भी दिखाई नहीं देता है। उसे लगता है कि वो सब चीज उसके सपने में हुआ था। उसके बाद उसके साथ अजीब सी चीजें होने लगती है। वो छू कर किसी भी चीज से जानकारी प्राप्त कर लेता है। रोहित और उसकी माँ मान लेते हैं कि उसके पास विशेष शक्तियाँ हैं और उसकी माँ उसे सुपरहीरो घोषित कर देती है।

राका जीवित रहता है और पहले से कई गुना शक्तिशाली हो जाता है। बाकी के कचरे से वो धीरे धीरे और भी ज्यादा शक्तिशाली होते जाता है। अमन कई बार उससे लड़ने जाता है, जब तक कि उसे बहुत बुरी तरह से चोट नहीं आ जाती है। उसे और दर्द से बचाने के लिए उसका भाई, रोहित उसी जगह पर फ्लाइंग जट्ट बन जर चले जाता है। राका उसे मार देता है और सोचने लगता है कि उसने फ्लाइंग जट्ट को मार दिया। रोहित के मरने के बाद उसकी माँ अपने दूसरे बेटे को भी न खो दे, इस डर से जगह छोड़ कर भागने की सोचती है। पर अमन उससे एक आखिरी बार लड़ने के लिए तैयारी करता है।

फ्लाइंग जट्ट को मरा हुआ मान कर वे लोग राका से खुद निपटने की सोचते हैं। बढ़ते प्रदूषण से मल्होत्रा की बेटी भी प्रभावित हो जाती है और वो भी अब उन लोगों के ओर हो जाता है। राका वापस आ कर उन सभी को हमेशा के लिए खत्म करने की सोचता है और तभी फ्लाइंग जट्ट आ जाता है। राका उसे पवित्र पेड़ की ओर फेंक देता है और उसे मारने की कोशिश करते रहता है। वो फिर उठ कर राका को पृथ्वी के पास वाले उल्का में ले जाता है। वहाँ प्रदूषण न होने के कारण राका की ताकत कम हो जाती है। एक लंबी लड़ाई के बाद वो राका के शरीर में कड़ा घुसा देता है, जिसके बाद विस्फोट हो जाता है।

## कलाकार
* टाइगर श्रॉफ - अमन ढिल्लों / फ़्लाइंग जट्ट
* जैकलिन फर्नांडीस - कृति
* नाथन जॉन्स
* के के मेनन
* अमृता सिंह
* श्रद्धा कपूर - विशेष उपस्थिति

## सन्दर्भ

## बाहरी कड़ियाँ
भारतवाणी पोर्टल

**भारतवाणी**, भारत सरकार का एक वेब पोर्टल है। इस परियोजना का निर्माण मानव संसाधन विकास मंत्रालय द्वारा की गई है। इस परियोजना का लक्ष्य एक ऑनलाइन पोर्टल के माध्यम से लगभग सभी भारतीय भाषाओं में और उनके बारे में मल्टीमीडिया प्रारूप (पाठ, श्रव्य, दृश्य, चित्रांकित रूप) में ज्ञान का ऐसा भंडार बनाना है जिसमें से मनचाही सूचना ढूँढकर निकाली जा सके। इसका क्रियान्वयन भारतीय भाषा संस्थान, मैसूरु, कर्नाटक के द्वारा किया जा रहा है। इस पोर्टल पर कॉपीराइट (संसोधित) कानून, 2012 की ‘उचित प्रयोग’ से संबंधित धाराओं के अंतर्गत शैक्षणिक उद्देश्यों के लिए मुक्त ज्ञान सामग्री उपलब्ध करायी जा रही है।

इस परियोजना का मार्गदर्शन एक राष्ट्रीय सलाहकार समिति और एक तकनीकी सलाहकार समिति करेगी और इनके अतिरिक्त प्रत्येक भाषा के लिए अलग-अलग संपादकीय समितियाँ भी होंगी। 

भारतवाणी परियोजना के अंतर्गत निम्नलिखित प्रमुख क्षेत्रों में सामग्री का प्रकाशन किया जाएगा-

* **पाठ्य पुस्तक कोश**: भाषानुसार विभिन्न विषयों के पाठ्य पुस्तकों का संचय

* **ज्ञान कोश** : विभिन्न भाषाओं से संबंधित विश्वकोशों का संचय (अंकीकरण की प्रक्रिया जारी)

* **शब्द कोश** : विभिन्न क्षेत्रों से संबंधित एकभाषी, द्विभाषी एवं बहुभाषी कोशों का संचय

* **भाषा कोश** : भाषा अधिगम या उससे संबंधित पुस्तकों का संचय

* **सूचना प्रौद्योगिकी कोश** : टीडीआइएल द्वारा विकसित विभिन्न भाषाओं से संबंधित सॉफ्टवेयर के लिंक

* **बहुमाध्यम कोश** : विभिन्न भाषाओं से संबंधित श्रव्य एवं दृश्य सामग्री का संचय

## बाहरी कड़ियाँ
*'''भारतवाणी''' पोर्टल
*केंद्र सरकार ने भारतवाणी' वेब पोर्टल और मोबाइल एप का लोकार्पण किया (जागरण जोश)
*भारतवाणी पोर्टल के बारे में महत्वपूर्ण तथ्य  (जागरण जोश)
*प्रोफेसर ने बनाई देश की सबसे बड़ी डिक्शनरी, भारतवाणी एप में मिलेंगे 1535 भारतीय भाषाओं के शब्द
*BharatVani, India’s First & Biggest Multilingual Dictionary Is Now Online; Will Support 100 Languages
*Bharatavani portal offers digital dictionaries of vanishing Indian languages (विकल्प संगम ; दिसम्बर २०१७)

श्रेणी:पोर्टल
शशांक

**शशांक महान**, बंगाल का श्रेष्ठ  क्षत्रिय सम्राट था जिसने सातवीं शताब्दी के अंतिम चरण में बंगाल पर शासन किया। वह बंगाल का पहला महान् राजा था। उसने गोर / गौड़ राज्य की स्थापना की।

मालवा के राजा देवगुप्त से दुरभिसंधि करके हर्षवर्धन की वहन राज्यश्री के पति कन्नौज के मौखरी राजा ग्रहवर्मन को मारा। तदनंतर राज्यवर्धन को धोखे से मारकर अपना प्रभाव बढ़ाने का प्रयत्न किया। पर जब राज्यवर्धन के कनिष्ठ भ्राता ने उसका पीछा किया तो वह बंगाल चला गया।

अंतिम गुप्त सम्राटों की दुर्बलता के कारणजो स्वतंत्र राज्य हुए उनमें गौड़ या उत्तरी बंगाल भी था। जब महासेन गुप्त सम्राट हुआ। उसकी दुर्बलता से लाभ उठाकर शशांक गोर ने गोर देश में स्वतंत्र राज्य स्थापित किया। उस समय शशांक महासेन गुप्त का सेनापति था। उसने कर्णसुवर्ण को अपनी राजधानी बनाई। आजकल कर्णसुवर्ण के अवशेष मुर्शिदाबाद जिले के गंगाभाटी नामक स्थान में पाए गए हैं। 

शशांक गोर के जीवन के विषय में निश्चित रूप से इतना ही कहा जा सकता है कि वह महासेन गुप्त का सेनापति नरेंद्रगुप्त था- महासामंत और शशांक उसकी उपाधियाँ हैं। उसने समस्त बंगाल और बिहार को जीत लिया तथा समस्त उत्तरी भारत पर विजय करने की योजना बनाई।

शशांक हिन्दू धर्म को मानता था और बौद्ध धर्म का कट्टर शत्रु था। इसकी प्रतिक्रिया यह हुई कि शशांक के बाद बंगाल और बिहार में पाल वंशीय राजाओं ने प्रजा की सम्मति से नया राज्य स्थापित किया और बौद्ध धर्म को एक बार फिर आश्रय मिला। 'शशांक' पर प्रसिद्ध इतिहावेत्ता राखालदास बंद्योपाध्याय ने एक बड़ा ऐतिहासिक उपन्यास लिखा है। शशांक ने विजयाकिर्ती नामक एक कन्या का अपहरण कर लिया जो कि सय्यीद साम्राज्य की राजकुमारी थी। शशांक के मृत्यु के बाद विजयाकिर्ती ने एक पल्लव साम्राज्य के किसी एक राजा से विवाह किया। कही उपन्यास बतातें हैं शशांक विजयाकिर्ती से बहुत प्यार करते थे और उनको एक ही पत्नी थी।

## इन्हें भी देखें
* गौड़ राज्य
* गौड़ (नगर)
* गौड़ राजपूत
श्रेणी:भारत का इतिहास
श्रेणी:भारत के शासक
कर्णसुवर्ण

**कर्णसुवर्ण** (Karnasuvarna) या **कर्णसुबर्ण** (Karnasubarna) प्राचीन बंगाल के गौड़ राज्य के प्रथम महान शासक शशांक की राजधानी थी। आधुनिक काल में यह भारत के पश्चिम बंगाल राज्य के मुर्शिदाबाद ज़िले में स्थित है। यह बहरामपुर से 9.6 किमी दक्षिणपश्चिम में स्थित है। इस स्थल का निर्माण 7वीं शताब्दी ईसवी में हुआ था।

## इन्हें भी देखें
* गौड़ राज्य
* मुर्शिदाबाद ज़िला

## सन्दर्भ

श्रेणी:मुर्शिदाबाद ज़िले में पर्यटन आकर्षण
श्रेणी:भारत के भूतपूर्व आबाद स्थान
श्रेणी:पश्चिम बंगाल में पुरातत्व स्थल
श्रेणी:भारत में भूतपूर्व राजधानियाँ
संवत्सर

**संवत्सर**, संस्कृत शब्द है जिसका अर्थ 'वर्ष' होता है। हिन्दू पंचांग में ६० संवत्सर होते हैं। 

श्रेणी:संवत
तृतीय आंग्ल-मराठा युद्ध

**तृतीय आंग्ल-मराठा युद्ध** (1817–1819), ब्रिटिश ईस्ट इण्डिया कम्पनी और मराठा साम्राज्य के बीच सम्पन्न निर्णायक अन्तिम युद्ध था। 
इस युद्ध मे मराठा की तरफ से पेशवा बाजीरावII नेतृत्व कर रहे थे, परंतु उनकी अंग्रेजों के सामने न चल पाई और अंग्रेजों ने उन्हें 8 लाख की वार्षिक पेंशन पर कानपुर के निकट बिटटूर भेज दिया। ये मराठा के अंतिम पेशवा थे। 
उस समय लार्ड हेस्टिंग बंगाल के गवर्नर जनरल थे ।

## सन्दर्भ

श्रेणी:भारत के युद्ध
श्रेणी:मराठा साम्राज्य
श्रेणी:आंग्ल-मराठा युद्ध
श्रेणी:महाराष्ट्र का इतिहास
सोलारकॉइन (सौर सिक्का)

**सोलारकॉइन** एक (क्रिप्टो-मुद्रा : § ; एस एल आर ) है, जिसका शुभारम्भ जनवरी २०१४ में हुआ और जिसे वैश्विक सौर बिजली उत्पादन को प्रोत्साहित करने के लिए अमल किया गया।

सोलारकॉइन की आपूर्ति रूपांकित किया गया है चालीस सालों तक टिकने के लिए, ९७,५००
टेरावाट सौर बिजली उत्पादक को प्रोत्साहन देते हुए। सोलारकॉइन दो प्रकार के काम के सबूत द्वारा समर्थित है। पहला पारंपरिक क्रिप्टोग्राफिक सबूत है, जो डिजिटल मुद्रे के साथ सम्बंधित है। दूसरे काम का सबूत है, तीसरे पक्ष सत्यापित मीटर-अध्ययन, जो १ मेगा वाट सौर बिजली के उत्पादन का प्रतिनिधित्व करता है। सोलारकॉइन, इन दोनों कामों के सबूतों को एक साधन के रूप में उपयोग करते हुए, सौर बिजली उत्पादन को पुरस्कृत करने के लिए, समान रूप से वितरित है।
 

सोलारकॉइन उन व्यक्तियों द्वारा मांग किया जा सकता है जिनके घरों के छत पर सौर 
ऊर्जा पैनल हो या बड़े सौर बिजली खेतों में (जो पट्टे पर पाया गया हो या वित्तपोषित हो)।

## बिटकॉइन से भिन्नता
सोलारकॉइन बिटकॉइन के लिए एक प्रतिस्थापन नहीं है। वह एक पूरक मुद्रा है जो ब्लाक- चैन टेक्नोलॉजी का उपयोग करता है जिसको लागू किया गया है वैश्विक सौर बिजली उत्पादन को प्रोत्साहित करने के लिए।

* फोर्क, लाइटकॉइन सोर्स कोड से 
* हैश अल्गोरिथम: स्क्रिप्ट
* §९८.३४ बिलियन 
* सौरकॉइन खनिकर्म बिटकॉइन से 50x कम ऊर्जा का उपयोग करता है ¹

## खनिकर्म
सोलारकॉइन को काम के सबूत (पाउ) द्वारा, बहुत सारें निवेशकों को वितरित किया गया, सितम्बर २०१४ तक। तब से, हिस्सेदारी सबूत का समय (पोस्ट) को अधिक पर्यावरण के अनुकूल ऊर्जा के रूप में प्रयोग किया जा रहा है। पाउ से पोस्ट का संक्रमण के साथ पैसे की कमी बढता है, जो लम्बे समय में, इसकी कीमत बढाता है। अब सौर ऊर्जा के उत्पादन के जरिये ही सोलारकॉइन का खनिकर्म हो सकता है।

## सन्दर्भों
¹ बिटकॉइन- प्रेरित सोलारकॉइन नवीकरणीय ऊर्जा विकास को बढावा देने के उद्देश्य में है

## ग्रन्थसूची
* [विचलन पाउ से पोस्ट तक अद्यतन किया गया है](http://solarcoin.org/en/solarcoin-moving-from-pow-to-post-proof-of-stake-time/	सोलारकॉइन)
* सोलारकॉइन क्रिप्टो-मुद्रा आपको पर्यावरण के अनुकूल का भुगतान करता है

## इन्हें भी देखें
* बिटकॉइन
* [ब्लाक-चैन](https://web.archive.org/web/20160614165604/https://en.wikipedia.org/wiki/Block_chain_(database)) 
* क्रिप्टो-मुद्रा
* लाइट-कॉइन
* काम का सबूत
* हिस्सेदारी का सबूत

## बाहरी कड़ियाँ
* सरकारी वेबसाइट
* प्रदर्शन 
* प्रचार वीडियो
* जली श्रुन्कला

श्रेणी:कंप्यूटर
श्रेणी:मुद्रा आधार
ठूंठ

अंगूठाकार|एक सैंतीस साल पुराना ठूंठ
किसी पेड़ को काट कर गिराने के बाद जो तने और जड़ का हिस्सा बचा रह जाता है उसे **ठूंठ** कहते हैं। ठूंठ पर आपको किसी पेड़ की उम्र को परिभाषित करने वाले वलय या छल्ले दिख सकते हैं। इन छल्लों का अध्ययन वृक्षवलय कालक्रम के नाम से जाना जाता है।
## सन्दर्भ

श्रेणी:वन पारिस्थितिकी
श्रेणी:वृक्ष
अभिकेन्द्रिय बल (घुर्णी निर्देश तन्त्र)

कोणीय वेग
यह एक अदिश राशि होता है
इसे ओमेगा से प्रदर्शित करते हैं

श्रेणी:भौतिक विज्ञान
आयेशा दत्त

**आयेशा दत्त** (जन्म :०५ जून १९६०) एक भारतीय अभिनेत्री हिंदीबदबसीएवरबदुबरीबरीबरतथा निर्माता है जो प्रसिद्ध बॉलीवुड अभिनेता जैकी श्रॉफ की पत्नी तथा टाइगर श्रॉफ की माँ है।

## सन्दर्भ

श्रेणी:जीवित लोग
श्रेणी:1960 में जन्मे लोग
श्रेणी:फ़िल्म निर्माता
श्रेणी:बंगाली लोग
श्रेणी:भारतीय मॉडल
श्रेणी:भारतीय अभिनेत्री
कोलाज़ेन इंडक्सन थेरापी

thumb
**कोलाज़ेन इंडक्सन थेरापी** (Collagen induction therapy) या **माइक्रोनिडलिंग** एक ऐसी सौंदर्यशास्त्रीय चिकित्सा पद्धति है जिसके तहत त्वचा में जीवाणुहीन किए गये सुई की मदद से छोटे-छोटे छिद्र किए जाते है। इस प्रक्रिया के तहत त्वचा को पहले सुन्न किया जाता है और फिर सुईओं से भरा हुआ यंत्र त्वचा के ऊपर फिराया जाता है। सुई अंतरत्वक (डरमिस) की गहराई के अनुरूप अंदर तक डाली जाती है।

सुई के अंदर जाने से त्वचा को आघात पहुँचता है और आहत त्वचा फाइब्रोबलस्ट्स को संकेत भेज कर छतिग्रस्त हो गये कोलाज़ेन की जगह नये कोलाज़ेन के निर्माण के लिए प्रेरित करती है।

नये कोलाज़ेन की उत्पत्ति से त्वचा की रंगत और इसके खिचाँव में बेहतरी आती है साथ ही साथ पुराने दाग, धब्बे और रोमकूपों के आकार पर भी फ़र्क पड़ता है। 

## इतिहास

इस प्रक्रिया के सर्वप्रथम प्रणेता फ्रांसीसी डॉक्टर माइकल पिस्तोर थे जिन्हे मेसोतेरापी के अविष्कार का भी श्रेय दिया जाता है। ११९० में मंट्रियाल, कनाडा के काया चिकित्सक आंद्रे कामीरांड ने बिना इंक के टॅटू गन्स का उपयोग करते हुए शल्य चिकित्सा के बाद होने वाले निशान को मिटाने का कार्य किया। 
 
## उपचार पद्धति

इस प्रक्रिया के दौरान रोगी को सहज बनाए रखने के लिए थोड़े समय तक असर करने वाली निश्चेतक क्रीम लगाई जाती है। रोगी की अवस्था और आवश्यकता के अनुसार एकाधिक बार यह प्रक्रिया करनी पड़ सकती है। मध्यम आकार के मुँहासे के धब्बों को दूर करने में तीन से चार माइक्रोनीडलिंग बार करनी पड़ सकती है। 

जबकि गहरे दाग और शल्य चिकित्सा के निशान मिटाने में पाँच से छह प्रयास आवश्यक होते हैं। दो उपचारों के मध्य ४ से ६ सप्ताह का अंतर होना चाहिए। इससे संबंधित कई चिकित्सक इसका असर बनाए रखने के लिए ६ से १२ महीने के अंतराल पर दुबारा माइक्रोनीडलिंग कराने की सलाह देते हैं। 

## विशेष लाभ

यह एक ऐसी तकनीक है जिसके सन्दर्भ में विशेष शोध अभी चल ही रही है फिर भी इसका व्यापक रूप से उपयोग शुरू हो गया है। यह प्रक्रिया आम तौर पर लेज़र और आई. पी. एल. उपचार के फोटोरेज़ूनीवेसन के सिद्धांत पर आधारित है। फ़र्क यह है क़ि माइक्रोनीडलिंग में असली शारीरिक आघात पर ज़ोर दिया जाता है। 

यह पद्धति सुरक्षित रूप से त्वचा के उपचार की सरल और तेज उपाय के रूप में लोकप्रिय हो रही है। इस प्रक्रिया को बिना हानि के बार-बार दोहराया जा सकता है और यह उन क्षेत्रों के लिए भी अच्छी मानी जाती है जहाँ लेज़र उपचार आसानी से उपलब्ध नहीं होता।

## विशिष्ट यंत्र

इस पद्धति में आम तौर पर एक विशेष तरह का यंत्र उपयोग किया जाता है जो एक हस्तचालित बेलानाकार यंत्र अथवा एक स्वचालित मुहर के जैसा यंत्र हो सकता है। स्वचालित यंत्र आमतौर पर एक मोटर द्वारा चालित होते हैं और इनकी आवृति (स्टॅंप्स/ सेकंड) और सुई की गहराई को नियंत्रित किया जा सकता है। 

इस तरह के पेन बाजार में कई ब्रांड नाम जैसे कि स्किनपेन, माइक्रो पेन और इंनो पेन के नाम से उपलब्ध हैं। हाल के समय में बाजार में व्यास और लंबाई की भिन्नता वाले कई तरह के यंत्र उपलब्ध हो गये हैं जिनकी मुटाई ०.३ से लेकर ५ मिली मीटर तक होती है।

## सन्दर्भ

श्रेणी:चिकित्सा पद्धति
चूडाला

**चूडाला** एक विदुषी थी जिसका आख्यान योगवासिष्ठ में आया है।

## आख्यान
द्वापर युग में मालप देश में शिखिध्वज नाम का एक राजा था। उसकी पत्नी सौराष्ट्र की राजकन्या थी-नाम था उसका चूडाला। बहुत समय तक दोनों उपभोग में निरत रहे। पीछे उनके मन में आत्म ज्ञान की आकाँक्षा हुई। दोनों अपने-अपने ढंग से इस प्रयास में अग्रसर रहने लगे। रानी ने संक्षेप में समझ लिया था कि दृष्टिकोण को बदल लेना और अन्तःकरण को साध लेना ही ब्रह्मज्ञान है। सो उस उपलब्धि पर वह बहुत प्रसन्न रहने लगी। राजा को भी सिखाती, तो वे स्त्री के प्रति हीन भावना रखने के कारण उसकी बात पर ध्यान नहीं देते थे।

राजा को कर्मकाण्डपरक तप-साधना में विश्वास था, सो वे एक दिम चुपचाप रात्रि में उठ कर वन चले गये। रानी ने योगबल से जान लिया, सो राजकाज स्वयं चलाने लगी। राजा को कुछ काल के लिए प्रवास जाने की बात कह दी।

एक दिन उसने राजा से मिलने की इच्छा की, सो सूक्ष्म शरीर से वहीं जा पहुँची, जहाँ राजा था। वेष ऋषि कुमार का बनाया। परिचय पूछने पर अपने को नारद पुत्र कहा। राजा के साथ उनकी ज्ञान चर्चा चल पड़ी। पर संध्या होते ही वे दुःखी होने लगे। बोले मुझे दुर्वासा का शाप लगा है। दिन में पुरुष और रात्रि में नारी हो जाता हूँ। आपके पास टिक सकूँगा?

राजा ने कहा-आत्मा न स्त्री है, न पुरुष। न इनमें कोई छोटा है, न बड़ा। डरने जैसी कोई बात नहीं है आप हमारे मित्र हो गये हैं प्रसन्नतापूर्वक साथ में रहें। कई दिन बीत गये। मित्रता प्रगाढ़ हुई, तो स्त्री बने ऋषि कुमार ने कहा मेरी काम वासना प्रबल हो रही है, रुका नहीं जाता। राजा ने कहा, आत्मा पर कुसंस्कार न पड़े, तो शरीर क्रियाओं में कोई दोष नहीं है। उनका काम-क्रीडा प्रकरण चल पड़ा। न राजा को खेद था, न पश्चाताप। अब वे स्त्री पुरुष को समान मानने लगे थे।

चूडाला ने अपना असली रूप प्रकट किया और राजा को महल में घसीट लाई। स्त्री को हेय मानने और उसके परामर्श की उपेक्षा करने का हेय भाव उनके मन से विदा हो गया। राजा ने चूडाला को अपना गुरु माना। प्रसन्नतापूर्वक राजकाज चलाते हुए आत्म ज्ञान में लीन रहे।

## इन्हें भी देखें
*योगवासिष्ठ
*योगवासिष्ठ की कथाएँ

श्रेणी:पौराणिक पात्र
ह्यू कापे

**ह्यू कापे** (Hugh Capet ; लगभग ९३८-९९६ ई.) फ्रांस का राजा और ह्यू महान का ज्येष्ठ पुत्र था। उस कापेटियन राजवंश की स्थापना करने का श्रेय प्राप्त है।

जुलाई, ९८७ में ह्यू कापे राजगद्दी पर बैठा। गद्दी पर बैठते ही राज्य में उसकी अच्छी धाक जम गई। लेकिन अपने राज्य के बड़े-बड़े सामंतों का समर्थन प्राप्त करने के लिए उसे शाही जमीन की भारी भेंट अदा करनी पड़ी। वास्तव में फ्रांस के बादशाह के रूप में ह्यू कापे उतना शक्तिशाली नहीं था जितना कि वह फ्रांस के ड्यूक के रूप में था। लारेन का चार्ल्स उसकी सत्ता के सम्मुख झुकने के लिए तैयार नहीं हुआ और उसने अपने सहयोगियों के साथ उस पर आक्रमण कर दिया। इस संघर्ष के पहले दौर में ह्यू कापे की स्थिति बहुत ही खतरनाक थी लेकिन किसी प्रकार उसकी रक्षा हुई और चार्ल्स को धोखे से पकड़कर उसके हवाले कर दिया गया। चार्ल्स को बंदी बनाए जाने बाद के संघर्ष समाप्त हो गया।

सन् ९८७ में ह्यू कापे ने रीम्स के आर्कबिशप के रिक्त स्थान पर अरनल्फ की नियुक्ति की लेकिन उसके विश्वासघाती सिद्ध होने पर उसने उसके स्थान पर गरबर्ट की नियुक्ति कर दी। इस कारण पोप से उसका संघर्ष छिड़ गया। पोप ने ह्यू कापे और गरबर्ट दोनों को धर्मबहिष्कृत कर दिया। ह्यू कापे भी अडिग बना रहा और उसकी मृत्यु (२४ अक्तूबर, ९९६) तक यह संघर्ष चलता रहा।

श्रेणी:फ़्रांस का इतिहास
एमानिटा बिस्पोरिगेरा

**एमानिटा बिस्पोरिगेरा** (Amanita bisporigera) एक प्रकार का विषैला फफूंद (कवक) है। यह एमानिटा प्रजाति है। यह उत्तर पूर्वी अमेरिका से दक्षिण में मेक्सिको तक के जंगलों में पाया जाता है। इसका पश्चिमी उत्तर अमेरिका में मिलना लगभग न के बराबर है। इस फफूंद के ऊपर सफेद सिर का आकार लगभग 10 से॰ मी॰ तक होता है। यह 14 से॰ मी॰ ऊपर बढ़ता है और 1.8 से॰ मी॰ तक मोटा होता है। 

इसके बारे में पहली बार 1906 को बताया गया, और बिस्पोरिगेरा की श्रेणी में जोड़ा गया था। इसे खाने के लगभग 6 से 24 घंटों के बाद इसके पहले लक्षण का पता चलता है। इसके बाद जिगर और गुर्दे काम करना बंद कर देते हैं। उसके बाद चार या उससे अधिक दिनों के बाद मौत हो जाती है।
## वर्गीकरण
एमानिटा बिस्पोरिगेरा को वैज्ञानिक रूप से वर्णित सबसे पहले 1906 में अमेरिकी वनस्पतिशास्त्री जॉर्ज फ्रांसिस एटकिंसन ने किया था। जिसका प्रकाशन कॉर्नेल विश्वविद्यालय में उनके सहयोगी चार्ल्स लुईस द्वारा हुआ। वर्ष 1941 में एडवर्ड-जीन गिल्बर्ड ने इसे नये वंश एमनिटिना में डाल दिया। लेकिन अब इसे एमानिटा में ही रखा गया है। इसके लिए अमेरिका में स्थानीय भाषा में इसे "मौत की सफेद टोपी" कहा जाता है। क्योंकि यह एक विषैला कवक है और इससे मरने वालों की मृत्यु दर 25% से 50% है।

## विवरण==फफूंद को म्यूकस भी कहा जाता है

## इन्हें भी देखें
* एमानिटा प्रजातियों की सूची

## सन्दर्भ

## बाहरी कड़ियाँ

श्रेणी:कवक
एमानिटा

**एमानिटा** कवकों (फफूंद) के एक वंश का नाम है, जिसमें 600 प्रकार की प्रजातियाँ पाई जाती है। इसमें से बहुत से कवक विषैले होते हैं और पूरी दुनिया में पाये जाते हैं। इसमें कुछ खाने योग्य प्रजातियों में शामिल है। कवक से होने वाले मौतों में लगभग 95% मौत इसके प्रजाति के कारण होते हैं। 

## सन्दर्भ

## बाहरी कड़ियाँ

श्रेणी:कवक
ऊष्मायित्र

**ऊष्मायित्र** या **डिंबौपक** (Incubator) एक प्रकार का उपकरण है, जिसके द्वारा कृत्रिम विधि से अंडों को सेआ जाता है और उनसे बच्चे उत्पन्न कराए जाते हैं। इस उपकरण का उपयोग रोगविज्ञान तथा जीवाणुविज्ञान में अथवा कृत्रिम धात्री (foster-mother) के लिये भी किया जाता है।

**[[जीव विज्ञान|जीवविज्ञान]] एवं [[आयुर्विज्ञान]] में:**

* ऊष्मायित्र (संवर्धन) (Incubator (culture)), a device used to grow and maintain microbiological cultures or cell cultures
* ऊष्मायित्र (अंडा) - a device for maintaining the eggs of birds or reptiles to allow them to hatch
* ऊष्मायित्र (नवजात) - a device used to care for premature babies in a neonatal intensive-care unit

**कला एवं मनोरंजन में:**

*  "Incubator" (Farscape episode), a 2001 episode of the American TV series
*  "Incubator", a song by the Israeli rock band, HaClique, in their 1981 album, Ima Ani Lo Rotze Lehigamel
*  "Incubator", Kyubey's true identity in the anime Puella Magi Madoka Magica

**अन्य उपयोग**:

* व्यापार संपोषक ( Business incubator), a company that helps new and startup companies to develop by providing services such as management training or office space
*  Apache Incubator, a gateway for open source projects under the Apache Software Foundation
*  Wikimedia Incubator, a wiki project hosted by the Wikimedia Foundation

## इन्हें भी देखें
* ऊष्मायन (इन्क्यूब
)
द रविज कोल्लम

**द रविज कोल्लम** एक पांच सितारा होटल है, जो भारत के कोल्लम शहर में अष्टमुडी झील के तट पर है। इसका स्वामित्व रविज होटल्स एंड रिसोर्ट्स कंपनी के पास है।इस होटल का उद्घाटन बॉलीवुड अभिनेता शाहरुख खान और मलयालम अभिनेता मोहन लाल द्वारा १९ अगस्त २०११ को किया गया।

## अवस्थति
इस होटल के सबसे पास पड़ने वाला हवाई अड्डा, त्रिवेंद्रम हवाई अड्डा है जो इस होटल से ७० किलो मीटर की दूरी पर है।कोच्चि दूसरा सबसे नजदीकी एयरपोर्ट है जो यह से १७० किलोमीटर की दूरी पर स्थित है।

## पर्यटन
इस होटल के आस पास कई पर्यटक (टूरिस्ट) स्थल है। इनमे सनसेट बोट क्रूज़, अमृतपुरी, सस्पेंशन ब्रिज एवं कई आस पास कई झरने हैं। शहर में हीं ालउमकदवु बैकवाटर्स , ससथमकोट्टा लेक एवं कोल्लम बीच जैसे पर्यटक स्थल है।

## सन्दर्भ

श्रेणी:होटल
जड़वस्तु

**जड़वस्तु** (fetish) ऐसी किसी वस्तु को कहते हैं जिसमें किसी आत्मा या अलौकिक शक्ति का वास होने की मान्यता हो। किसी जड़वस्तु में आस्था रखने वाले यह मानते हैं कि उसमें पराप्राकृतिक शक्तियाँ हैं और उनका प्रभाव अन्य लोगों पर भी डाला जा सकता है। विश्व के भिन्न स्थानों में अलग-अलग प्रकार की जड़वस्तुएँ मानी जाती हैं। उदाहरण के लिये मध्य अफ़्रीका में न्कीसी नामक मूर्तियों में ऐसी शक्तियाँ विद्यमान मानी जाती हैं। जड़वस्तुओं में आस्था रखने की सांस्कृतिक परम्परा को **जड़वस्तुवाद** (fetishism) कहते हैं।

## इन्हें भी देखें
* पराप्राकृतिक

## सन्दर्भ

श्रेणी:धार्मिक वस्तुएँ
श्रेणी:धर्म का मानवशास्त्र
आइजक डिज़रेली

**आइजक डिज़रेली** (Isaac D'Israeli ; 11 मई 1766 – 19 जनवरी 1848) ब्रितानी लेखक तथा विद्वान थे। वे ब्रिटेन के प्रधानमन्त्री बेंजामिन डिसरायली के पिता थे।

आइजक डिज़रेली एक स्पेनी यहूदी के पुत्र थे। उनका जन्म एनफील्ड में हुआ। उनके पिता सन् १७४८ में वेनिस से आकर इंग्लैंड में बस गये थे। पिता अपने लड़के को वाणिज्य व्यापार में लगाना चाहता था किंतु युवक डिजरेली इसके विरुद्ध था। उसने इस विषय पर एक लंबी कविता लिखी जिनमें व्यापार व्यवसाय के प्रति उसका विरोध स्पष्ट प्रकट होता था। फ्रांस की यात्रा के समय उसने कुछ समय पेरिस की साहित्यक मंडली में बिताया। १७८८ में लंदन लौटने के बाद उसने 'जेंटिलमैंस मैगजीन' में एक कविता लिखी जिससे प्रभावित होकर एच. जे. पाई ने उसके पिता को समझाया कि आइजक को व्यवसाय में लगाना भूल होगी। १७९० में डिजरेली ने 'ए डिफेंस ऑव पोएट्री' (कविता का पक्षपोषण) नामक पुस्तक लिखी जो पाई के नाम समर्पित की गई। उसकी सबसे प्रसिद्ध पुस्तक 'क्यूरिआसिटीज ऑव लिटरेचर' है। उसकी अन्य रचनाएँ हैं - 'लिटररी रीक्रिएशंस' (साहित्यिक मनोरंजन), 'कालामिटीज ऑव आथर्स' (लेखकों की विपत्तियाँ), 'क्वारल्स ऑव आथर्स' (लेखकों के झगड़े)। उसने तीन उपन्यास तथा दो ऐतिहासिक ग्रंथ भी लिखे। १८४८ में उसकी मृत्यु हुई।

श्रेणी:अंग्रेजी साहित्यकार
टी.ए.पी. पुर्तगाल

## परिचय
टी.ए.पी. पुर्तगाल, पुर्तगाल की प्रशासकीय एयरलाइन्स है। इसका मुख्य कार्यालय लिस्बन में हंबर्टो डेल्गाडो एयरपोर्ट पर स्थित है जो इसका मुख्य आधार केंद्र भी है। यह स्टार अलायंस का सदस्य भी है और ३८ देशों के ८८ गंतव्यों के लिए हर सप्ताह २००० से भी अधिक उड़ाने संचालित करता है।  इस के पास ८८ विमान हैं जिनमे से ६३ एयरबस द्वारा निर्मित हैं। २५ अन्य विमान टी.ए.पी. पुर्तगाल एक्सप्रेस के द्वारा संचालित किए जाते हैं। 

## निजीकरण और स्वामित्व विवाद
जून २०१५ मे इस एयरलाइन्स का अर्ध-निजीकरण किया गया और इसका स्वामित्व अट्लॅंटिक गेट्वे कन्सॉर्टियम के पास चला गया जिसका नेतृत्व आज़ुल लिंहास, आएरेआस ब्रासिलेइरस और हंबर्टो प्य्ड्रॉसा के मलिक डेविड नीलेमान करते हैं। जून २४, २०१५ को हुए एक सौदे मे कन्सॉर्टियम ने इस विमान सेवा मे ६१% की भागीदारी सरकार से खरीद ली और इसके पास शेष बचे ३४% को २०१८ के अंत तक खरीदने का विकल्प भी खुला रखा।  

पुर्तगाल के पूर्ववर्ती मध्य-दक्षिणपंथी विचारधारा वाली सरकार द्वारा किया गया यह सौदा टी.ए.पी. के कर्मचारियों और जनता के एक बड़े हिस्से के विरोध के कारण विवादों के घेरे मे रहा और अक्तूबर २०१५ मे हुए चुनावों के बाद सत्ता मे आई नयी वामपंथी सरकार ने इस का नियंत्रण वापस करने की माँग रखी. इसी कारण फ़रवरी २०१६ मे हुए एक नये करार के तहत इसका नियंत्रण फिर से पुर्तगाल सरकार के पास चला गया। वर्तमान मे इसमे पुर्तगाल सरकार ५०% का हिस्सा है और कन्सॉर्टियम के पास ४५. शेष ५% हिस्सा टी.ए.पी. के कर्मचारियों और इसके साझेदारों के पास है। 

## कॉर्पोरेट मामले
टी.ए.पी. पुर्तगाल का कॉर्पोरेट ऑफीस सांता मरीया डोस ओलिवैइस, लिस्बन के हंबर्टो डेल्गाडो एरपोर्ट के बिल्डिंग २५ मे है। इस एयरलाइन्स के पास टी.ए.पी. एक्सप्रेस, गरौंदफोर्से पोर्चुगल, मेगासिस सहित दस सहायक कंपनियाँ भी है। इसकी एक सहायक कंपनी टी.ए.पी. कार्गो, पुर्तगाल की चौथी सबसे बड़ी मालवाहक एयरलाइन्स है। इसके पास अपने मालवाहक विमान नहीं है। यह टी.ए.पी. पुर्तगाल के नियमित यात्री विमान सेवा मे उपलब्ध समान ढोने के अतिरिक्त स्थान को बेचता है और साथ ही दूसरी एयरलाइन्स के सहयोग से पाँच पूर्ण मालवाहक मार्गों का भी संचालन करता है।   

## विमान दस्ता
२०१५ मे जब इसका नियंत्रण कन्सॉर्टियम के पास गया था तो इसके नये प्रबंधन ने जून २०१५ मे ५३ नये एयरबस विमान खरीदने की घोषणा की थी। इसमे १४ चौड़े-आकार वाले ए ३३० एस और ३९ छोटे-आकार के ए ३२० विमान शामिल थे।  जनवरी २०१६ मे टी.ए.पी. पुर्तगाल ने ८ ए. टी. आर. ७२-६०० और ९ एम्बराएर १९० विमान खरीदने की भी घोषणा की। साथ ही इसने पोर्तुगलिअ पि.जि.ए. एयरलाइन्स की जगह नये ब्रांड टी.ए.पी. एक्सप्रेस को भी लॉंच करने का निर्णय किया। इसी महीने चौड़े-आकर वाले विमानो की संख्या बढ़ाने के लिए ८ और ए३३०-२२० लिए जाने का निर्णय हुआ। 
इन सौदों के बाद टी.ए.पी. पुर्तगाल एयरबस ए ३३० नियो को अपने उड़ान दस्ते मे शामिल करने वाली पहली एयरलाइन्स बन जाएगी. 

२०१५-१६ मे ऐसे १४ विमान खरीदने का करार हुआ है और एयरबस २०१७ के अंत से इनकी आपूर्ति शुरू करेगी। इसके साथ ही नये विमानो के “एयर स्पेस” नाम से विख्यात नये कॅबिन लेआउट के कारण यह अपने विमानों मे अतरिक्त यात्री क्षमता भी जोड़ पाएगी.

## सन्दर्भ

श्रेणी:पुर्तगाल
श्रेणी:विमान सेवा
श्रेणी:यूरोप की विमान सेवाएँ
जालिवाड़ा खुर्द

**जालिवाड़ा खुर्द** एक गाँव है जो राजस्थान राज्य के जोधपुर ज़िले और बिलाड़ा तहसील के अंतर्गत आता है। यह एक ग्राम पंचायत भी है।  यह पीपाड़ से लगभग ०८ किलोमीटर की दूरी पर स्थित है।  २०११ में भंवरी देवी हत्याकांड में पूर्व कांग्रेस नेता महिपाल मदेरणा ने भंवरी देवी को यहीं से अपहरण किया था।  जालीवाड़ा खुर्द गांव १६७६ में महाराजा गज सिंह जी प्रथम द्वारा राजसिंह प्रतापमलोत को दिया गया था 

राजसिंह जी को ठाकुर की पदवी और ताज़ीम मिली हुई थी राजसिंह जी ने इस गाँव में १६८५ में एक तालाब खुदवाया था जिसका नाम जोधपुर महाराज गज सिंह जी प्रथम ने बालसमंद रखा जब वो राजसिंह जी के दाह संस्कार में पधारे थे तब सूरज प्रकाश में लिखा हुआ है की महाराजा गज सिंह ने राजसिंह के मृत्यूप्रांत ४ दोहे मर्सिये के कहे थे, महाराजा साहेब राजसिंह प्रतापमलोत को अपना अभिन्न मित्र मानते थे और भाई कहकर संबोधित करते थे, राजसिंह जी के मृत्यु के समाचार सुनकर महाराजा को बोहत दुख हुआ और उनकी उनकी अंतिम विधाई में सामिल होके ४ मर्सिये कहे !

इन खूनी रहमान सू, परतन लागू पाँण !

रतन अमोलक ‘’ राजसी ‘’, जो किम दीजे जाण !! १

हथ जोड़ा रहिया हमे, गढ़वी काज ग्रन्थ !

ऊ ‘ राजड’ छत्रधारिया, गयो जोड़ावन हथ!! २

मन मारो लागे नहीं, किन सू करूँ में बात !

‘ राजड’ हो सो गियोपरो, शूनो रह गयो साथ!! ३

रोहड़ रूपक रच्चणौ , मोह वस करणॊ मन!

मूरधर रत्नायर माह, ‘राजड’ गयो रतन!! ४ 

राजसिंह जी पर उनके पिता और बेटो द्वारा एक विशाल १६ खंभों की छतरी कराई गई फिर महाराजा साहेब अजमेर जाते वक्त आए और राजसिंह के छतरी के खम्भे पर मरणोपरांत एक हाथी और पालकी बँधवाई गई और मित्र की याद में काफ़ी देर बैठे रहें राजसिंह के थड़े पर और हाथी को राजसिंह जी के गुरुद्वारा भेजा गया जो पालासनी है वहाँ भेट किया गया चिड़ियानाथ जी महाराज के धुनें पर 

## सन्दर्भ

श्रेणी:राजस्थान के गाँव
श्रेणी:जोधपुर के गाँव
पेठा (मिठाई)

**पेठा** उत्तर भारत की एक पारदर्शी नरम मिठाई है। आमतौर पर आयताकार या बेलनाकार आकृति का यह व्यंजन, एक विशेष सब्जी, सफ़ेद लौकी (या सफेद कद्दू, या बस पेठा) से बनाया जाता है। आगरा नगर से संबंधित होने के कारण इसे अक्सर **आगरा का पेठा** भी कहा जाता है।

बढ़ती मांग और नवाचार के साथ, मूल रूप में तैयार पेठे की अनेक किस्में विकसित हो चुकी हैं। अनेक स्वादिष्ट प्रकार उपलब्ध हैं, जैसे कि केसर पेठा, अंगूरी पेठा आदि। सामग्री के आधार पर कुछ अन्य बदलाव किए जाते हैं, उदाहरणतः नारियल के साथ एक मिश्रित, या केवड़ा सार पेठा को स्वादिष्ट व सुगंधित करने के लिए प्रयोग किया जाता है।  

## इतिहास
ऐसा कहा जाता है कि पेठे ने मुगल सम्राट शाहजहां की रसोई में जन्म लिया था। 

मूल रूप से आगरा में निर्मित होने के कारण यह आगरा का पेठा के नाम से स्थानीय मिठाई प्रमाणित होता है।

## इन्हें भी देखें
* पेड़ा
*मथुरा के पेड़े

## सन्दर्भ

श्रेणी:भारतीय मिठाइयाँ
श्रेणी:उत्तर प्रदेश का खाना
कांगो द्रोणी

**कांगो द्रोणी** (Congo Basin) मध्य अफ़्रीका में बहने वाली कांगो नदी की अवसादी द्रोणी व जलसम्भर क्षेत्र है। इस द्रोणी के इलाक़े को कभी-कभी सरल-रूप से कांगो क्षेत्र भी कहा जाता है।

## भूगोल व वातावरण
कांगो जलसम्भर पूर्व अफ़्रीकी रिफ़्ट की ऊँचाईयों में आरम्भ होता है, जहाँ चाम्बेशी नदी (Chambeshi River), उएले नदी (Uele River) और उबांगी नदी (Ubangi River) बहती हैं। जलसम्भर के मध्य क्षेत्रों में लुआलाबा नदी (Lualaba River) बहती है। भूवैज्ञानिक रूप से पूर्व अफ़्रीकी रिफ़्ट में अभी भी ऊँचाई बढ़ रही है जिस से जल में तलछट (सेडिमेन्ट) का प्रवाह बहुत अधिक है हालांकि ऐसा आमतौर पर बहुत ऊँचाईयों से आनी वाली नदियों में अधिक पाया जाता है और कांगो जलसम्भर अधिकतर एक कम ऊँचाई वाला क्षेत्र है। कुल मिलाकर कांगो द्रोणी ३७ लाख वर्ग किमी पर विस्तृत है और इसमें विश्व के सबसे बड़े अबाधित वर्षावनों के समूहों में से कुछ और फैले हुए आर्द्रभूमि क्षेत्र पाये जाते हैं। द्रोणी का अंत कांगो नदी द्वारा गिनी की खाड़ी में अटलांटिक महासागर के विलयस्थल पर होता है। पूरे जलसम्भर क्षेत्र में सालभर मौसम भूमध्यरेखीय-ऊष्णकटिबन्धीय (इक्वॉटोरियल-ट्रॉपिकल) होता है, जिसमें दो वर्षा के मौसम और हर समय गरमी रहती है। यह द्रोणी पश्चिमी निम्नभूमि गोरिल्ला (Western Lowland Gorilla) का निवासक्षेत्र है, जो एक विलुप्तप्राय जाति है।

## लोग व इतिहास
कांगो द्रोणी कई पिग्मी जातियों की मातृभूमि रही है जिसमें बांटू लोग समय के साथ आ बसे और उन्होंने कांगो राज्य की स्थापना करी। १९वीं शताब्दी के अंत में बेल्जियम, फ़्रांस और पुर्तगाल ने यहाँ अपने उपनिवेश बना लिये। १९६०-१९८० काल में यह सभी उपनिवेश स्वतंत्र देशों के रूप में उभरे।

## इन्हें भी देखें
* कांगो नदी
* पिग्मी
* जलसम्भर

## सन्दर्भ

श्रेणी:कांगो जलसम्भर द्रोणी
*
श्रेणी:अंगोला का भूगोल
श्रेणी:कैमरून का भूगोल
श्रेणी:बुरुण्डी का भूगोल
श्रेणी:रुआण्डा का भूगोल
श्रेणी:तंज़ानिया का भूगोल
श्रेणी:मध्य अफ़्रीकी गणराज्य का भूगोल
श्रेणी:कांगो लोकतान्त्रिक गणराज्य का भूगोल
श्रेणी:कांगो गणराज्य का भूगोल
श्रेणी:ज़ाम्बिया का भूगोल
अंगिरा

350px|right| पुरानो मो बोले गए अंगिरा जी का चित्र

पुराणों में बताया गया है कि महर्षि **अंगिरा** ब्रह्मा जी के मानस पुत्र हैं तथा ये गुणों में ब्रह्मा जी के ही समान हैं। इन्हें प्रजापति भी कहा गया है और सप्तर्षियों में वशिष्ठ, विश्वामित्र तथा मरीचि आदि के साथ इनका भी परिगणन हुआ है। इनके दिव्य अध्यात्मज्ञान, योगबल, तप-साधना एवं मन्त्रशक्ति की विशेष प्रतिष्ठा है। इनकी पत्नी दक्ष प्रजापति की पुत्री स्मृति (मतान्तर से श्रद्धा) थीं, जिनसे इनके वंश का विस्तार हुआ।

इनकी तपस्या और उपासना इतनी तीव्र थी कि इनका तेज और प्रभाव अग्नि की अपेक्षा बहुत अधिक बढ़ गया। उस समय अग्निदेव भी जल में रहकर तपस्या कर रहे थे। जब उन्होंने देखा कि अंगिरा के तपोबल के सामने मेरी तपस्या और प्रतिष्ठा तुच्छ हो रही है तो वे दु:खी हो अंगिरा के पास गये और कहने लगे- 'आप प्रथम अग्नि हैं, मैं आपके तेज़ की तुलना में अपेक्षाकृत न्यून होने से द्वितीय अग्नि हूँ। मेरा तेज़ आपके सामने फीका पड़ गया है, अब मुझे कोई अग्नि नहीं कहेगा।' तब महर्षि अंगिरा ने सम्मानपूर्वक उन्हें देवताओं को हवि पहुँचाने का कार्य सौंपा। साथ ही पुत्र रूप में अग्नि का वरण किया। तत्पश्चात वे अग्नि देव ही बृहस्पति नाम से अंगिरा के पुत्र के रूप में प्रसिद्ध हुए। उतथ्य तथा महर्षि संवर्त भी इन्हीं के पुत्र हैं। महर्षि अंगिरा की विशेष महिमा है। ये मन्त्रद्रष्टा, योगी, संत तथा महान भक्त हैं। इनकी 'अंगिरा-स्मृति' में सुन्दर उपदेश तथा धर्माचरण की शिक्षा व्याप्त है।

सम्पूर्ण ऋग्वेद में महर्षि अंगिरा तथा उनके वंशधरों तथा शिष्य-प्रशिष्यों का जितना उल्लेख है, उतना अन्य किसी ऋषि के सम्बन्ध में नहीं हैं। विद्वानों का यह अभिमत है कि महर्षि अंगिरा से सम्बन्धित वेश और गोत्रकार ऋषि ऋग्वेद के नवम मण्डल के द्रष्टा हैं। नवम मण्डल के साथ ही ये अंगिरस ऋषि प्रथम, द्वितीय, तृतीय आदि अनेक मण्डलों के तथा कतिपय सूक्तों के द्रष्टा ऋषि हैं। जिनमें से महर्षि कुत्स, हिरण्यस्तूप, सप्तगु, नृमेध, शंकपूत, प्रियमेध, सिन्धुसित, वीतहव्य, अभीवर्त, अंगिरस, संवर्त तथा हविर्धान आदि मुख्य हैं।

ऋग्वेद का नवम मण्डल जो 114 सूक्तों में निबद्ध हैं, 'पवमान-मण्डल' के नाम से विख्यात है। इसकी ऋचाएँ पावमानी ऋचाएँ कहलाती हैं। इन ऋचाओं में सोम देवता की महिमापरक स्तुतियाँ हैं, जिनमें यह बताया गया है कि इन पावमानी ऋचाओं के पाठ से सोम देवताओं का आप्यायन होता है।

## बाहरी कड़ियाँ
*सप्तऋषियों और चतुष्टय वेदज्ञों में एक महर्षि अंगिरा

श्रेणी:पुराण
श्रेणी:ऋषि मुनि

श्रेणी:ऋग्वेद
उत्तर प्रदेश आयुर्विज्ञान विश्वविद्यालय

**उत्तर प्रदेश आयुर्विज्ञान विश्वविद्यालय** (अंग्रेजी: Uttar Pradesh University of Medical Sciences) (पूर्व में *उत्तर प्रदेश ग्रामीण आयुर्विज्ञान एवं अनुसंधान संस्थान*), सैफई (इटावा) में उत्तर प्रदेश सरकार के विधेयक 15, वर्ष 2016 द्वारा स्थापित एक विश्वविद्यालय है। विश्वविद्यालय के अधीन मेडिकल कॉलेज, स्नातकोत्तर डेन्टल काॅलेज, पैरामैडिकल कॉलेज, नर्सिंग कॉलेज और फार्मेसी कॉलेज चल रहे हैं साथ में 850 बिस्तर वाला मल्टी स्पेशलिटी अस्पताल, ट्रामा एवं बर्न सेंटर भी कार्यरत है। इसके अतिरिक्त 650 करोड़ के बजट के साथ एक 500 बिस्तरों वाले सुपर स्पेशियलिटी अस्पताल का कार्य भी उत्तर प्रदेश सरकार द्वार प्रारम्भ करा दिया गया है।

## इन्हें भी देखें
* किंग जॉर्ज चिकित्सा विश्वविद्यालय
* संजय गांधी स्नातकोत्तर आयुर्विज्ञान संस्थान
* अखिल भारतीय आयुर्विज्ञान संस्थान

## सन्दर्भ

श्रेणी:आयुर्विज्ञान विश्वविद्यालय
श्रेणी:आयुर्विज्ञान
श्रेणी:चिकित्सा
श्रेणी:उत्तर प्रदेश में विश्वविद्यालय और कॉलेज
श्रेणी:उत्तर प्रदेश
सत्यपाल जैन

**सत्यपाल जैन** भारतीय विधि आयोग के सदस्य और भारत के अपर सॉलिसिटर जनरल है। 11 जून, 2016 को उन्हें 21 वें विधि आयोग का अंशकालिक सदस्य नियुक्त किया गया। 21 वें विधि आयोग में उनका कार्यकाल 1 सिंतबर, 2015 से 31 अगस्त, 2018 तक है। वे भारतीय जनता पार्टी (भाजपा) की राष्ट्रीय कार्यकारिणी समिति के सदस्य भी हैं। वे चण्डीगढ़ से 1996 में (11 वीं लोकसभा) और 1998 में (12 वीं लोकसभा) से निर्वाचित हुये थे। वे भारत के उच्चतम न्यायालय और पंजाब और हरियाणा उच्च न्यायालय में चण्डीगढ़ में वरिष्ठ अधिवक्ता है।
## सन्दर्भ

## वाह्य कड़ियाँ
*आधिकारिक जालस्थल
श्रेणी:1952 में जन्मे लोग
श्रेणी:जीवित लोग
श्रेणी:चंडीगढ़ के लोग
श्रेणी:भारतीय राजनीतिज्ञ
श्रेणी:सांसद
श्रेणी:भारतीय जनता पार्टी के राजनीतिज्ञ
एचएएल एचटीटी-40

**एचएएल एचटीटी-40** हिन्दुस्तान ऐरोनॉटिक्स लिमिटेड (एचएएल) एक बेसिक ट्रेनर वायुयान है। इसका प्रयोग भारतीय वायुसेना रिटायर्ड एचपीटी-32 दीपक वायुयान के स्थान पर किया जायेगा। 

## डिजाईन और विकास
एचटीटी-40 ऑल-मेटल, टैंडेम सीट एयरक्राफ्ट होगा जिसको  टर्बोप्रॉप इंजन से शक्ति मिलेगी।

2012 के मध्य तक इसका भविष्य संदेह में था क्योंकि भारतीय वायुसेना ने एचटीटी 40 की जगह को भरने के लिए पिलाटस पीसी-7 एमके 2 का ऑर्डर दे दिया था। सितम्बर 2012 में वायु सेना ने अनोपचारिक रूप से यह जताया कि उन्होंने एचटीटी-40 को पीसी-7 एमके 2 जो कि दुनिया का एक जाना माना वायुयान है जो दुनिया भर में अपनी सेवा पहले से ही दे रहा है, से दुगनी क़ीमत होने के कारण नकार दिया। एक एमओडी ऑफिसर ने कहा, "रणनीतिक प्रतिरक्षा सामग्री में घरेलू क्षमताओं को बढ़ने के लिए हम अधिक मूल्य चुकाने को तैयार होंगे पर क्या एचएएल इस बात पर कोई तर्क दे सकता है कि बेसिक ट्रेनर रणनीतिक रूप से अहम है[?]" 
एचएएल ने आईएएफ़ की घोषणा की पुष्टि नहीं की कि वह एचटीटी-40 को नहीं खरीदेगी न ही कंपनी ने यह बताया कि इस वायुयान का विकास जारी रहेगा या नहीं। कंपनी के प्रवक्ता ने कहा," हम अपने सभी एमओडी मामलों/प्रस्तावों को गुप्त रखते हैं... हमारे सारे प्रोजेक्ट के राष्ट्रीय हित को ध्यान में रख के ही होते हैं हालांकि, उनमें से कुछ फलीभूत होने के लिए समय लेते हैं "। 

28 फेब्रुअरी8 2015 को यह रिपोर्ट किया गया कि भारतीय रक्षा मंत्रालय ने 68 एचएएल एचटीटी-40 ट्रेनर और 38 पिलाटस ट्रेनर को अपने वर्तमान के ट्रेनर को बदलने के लिये चुन लिया है।

21 जून 2015 को एचएएल ने हनीवैल जेरिट टीपीई332- 12बी को ट्रेनर को शक्ति देने के लिए चुना।

एचएएल ने 2 फरवरी 2016 को पहला प्रोटोटाइप बाहर निकाला।

31 मई 2016 को इसकी प्रथम उड़ान हुई। इसे एचएएल के चीफ टेस्ट पायलट, ग्रुप कैप्टन सुब्रमण्यम (रिटायर्ड) द्वारा उड़ाया गया। उड़ान 30 मिनट में खत्म हो गयी। पायलट ने अनेक चक्कर लगाये और वायुयान की परफॉर्मेन्स संतोषजनक पाई गयी। 

## विशेषताएं (एचटीटी-40)

## सन्दर्भ

## बाहरी कड़ियाँ
श्रेणी:ट्रेनर विमान
श्रेणी:भारतीय वायुसेना के प्रशिक्षण विमान
श्रेणी:हिन्दुस्तान ऐरोनॉटिक्स लिमिटेड
शैकलटन हिमचट्टान

**शैकलटन हिमचट्टान** (Shackleton Ice Shelf) [पूर्व अंटार्कटिका]] के ३८४ किमी तट पर (रेखांश ९५° पूर्व से लेकर १०५° पूर्व) पर विस्तृत एक हिमचट्टान है। अपने पश्चिमी भाग में यह १४५ किमी तक सागर में फैली हुई है और पूर्व में सागर के ऊपर यह ६४ किमी की दूरी तक पहुँचती है। कुल मिलाकर यह ३३,८२० वर्ग किमी का क्षेत्रफल रखती है। यह मौसन सागर का भाग है और पश्चिम में रानी मेरी धरती के तट को पूर्व में विल्क्स धरती के नोक्स तट से अलग करती है।

## इन्हें भी देखें
* हिमचट्टान
* रानी मेरी धरती
* विल्क्स धरती

## सन्दर्भ

श्रेणी:अंटार्कटिका की हिमचट्टाने
श्रेणी:रानी मेरी धरती
श्रेणी:विल्क्स धरती
श्रेणी:रानी मेरी धरती के हिमसमूह
श्रेणी:विल्क्स धरती के हिमसमूह
हिमानीगत झील

**हिमानीगत झील** (subglacial lake) ऐसी झील होती है जो किसी हिमानी (ग्लेशियर), हिमचादर या बर्फ़ की टोपी के नीचे स्थित हो। इसके ऊपर बर्फ़ की एक मोटी तह होती है जिसके भीतर बंद एक अंदरूनी भाग द्रव पानी से भरा होता है। पृथ्वी पर ऐसी कई झीलें हैं और अंटार्कटिका की वोस्तोक झील सबसे बड़ी ज्ञात हिमानीगत झील है।

## इन्हें भी देखें
* हिमचादर

## सन्दर्भ

श्रेणी:हिमानीगत झीलें
श्रेणी:अंटार्कटिका के जलसमूह
वेताल

**वेताल** के अर्थ:-

* बैताल पचीसी
* द फैण्टम
* फैण्टम
* वेताल द्वीप
अंटार्कटिक हिमचादर

**अंटार्कटिक हिमचादर** (Antarctic ice sheet) पृथ्वी की दो ध्रुवीय हिम टोपियों में से एक है। अंटार्कटिका महाद्वीप का ९८% भूभाग इस हिमचादर द्वारा ढका हुआ है।

## विवरण
अंटार्कटिक हिमचादर पृथ्वी का सबसे विशाल बर्फ़ का समूह है। यह हिमचादर १.४ करोड़ वर्ग किमी पर फैली हुई है। तुलना के लिये भारत का कुल क्षेत्रफल १२ लाख वर्ग किमी से ज़रा अधिक है, यानि अंटार्कटिक हिमचादर भारत से १० गुना अधिक क्षेत्र पर विस्तृत है। इसमें ३ करोड़ घन किमी जल क़ैद है और यह विश्व के कुल मीठे पानी का नव्वे प्रतिशत (९०%) है। अगर यह पूरा पिघल जाये तो पृथ्वी के समुद्रों की सतह ५८ मीटर उठ जायेगी।

पार-अंटार्कटिक पर्वतमाला इस हिमचादर को पूर्वी अंटार्कटिक हिमचादर और पश्चिमी अंटार्कटिक हिमचादर में विभाजित करती है, जिनमें पूर्वी हिमचादर आकार में बड़ी है। पूर्वी अंटार्कटिक हिमचादर तो धरती पर टिकी है और यदी यह बर्फ़ न भी होती तो यह स्थान समुद्री-सतह से ऊपर होता लेकिन पश्चिमी अंटार्कटिक हिमचादर के नीचे की ज़मीन कहीं-कहीं पर समुद्र-सतह से २५०० मीटर नीचे है और बिना बर्फ़ के यह समुद्र का फ़र्श होता।

## इन्हें भी देखें
* हिमचादर
* पार-अंटार्कटिक पर्वतमाला

## सन्दर्भ

श्रेणी:अंटार्कटिका
श्रेणी:अंटार्कटिका का पर्यावरण
श्रेणी:हिमानी विज्ञान
श्रेणी:अंटार्कटिका की हिमचादरें
ग्रीनलैण्ड हिमचादर

**ग्रीनलैण्ड हिमचादर** (Greenland ice sheet) ग्रीनलैण्ड के ८०% भूभाग पर विस्तृत एक हिमचादर है। इसका कुल फैलाव १७,१०,००० वर्ग किमी पर है। अंटार्कटिक हिमचादर के बाद यह पृथ्वी का दूसरा सबसे बड़ा हिम का विस्तार है।

यह हिमचादर उत्तर-दक्षिण दिशा में २,४०० किमी तक फैली हुई है, जबकि इसकी सर्वाधिक चौड़ाई इसकी उत्तरी हिस्से में ७७° उत्तर के रेखांश (लैटिट्यूड) पर १,१०० किमी है। बर्फ़ की औसत ऊँचाई २,१३५ मीटर (७,००५ फ़ुट) है। हिमचादर में जमा बर्फ़ की तहों की मोटाई अधिकतर स्थानों में २ किमी से अधिक है और अपने सबसे मोटे भाग में ३ किमी से भी ज़्यादा है। ग्रीनलैण्ड हिमचादर के अलावा ग्रीनलैण्ड में अन्य हिमसमूह भी हैं - अलग-थलग हिमानियाँ (ग्लेशियर) और छोटी बर्फ़ की टोपियाँ कुल मिलाकर ७६,००० अए १,००,००० वर्ग किमी के बीच के क्षेत्रफल पर इस मुख्य हिमचादर की बाहरी सीमाओं पर फैली हुई हैं। अगर इस हिमचादर में क़ैद पूरा २८,५०,००० घन किमी जल पिघलाया जाए तो पूरे विश्व के सागरों की सतह औसत ७.२ मीटर (२४ फ़ुट) बढ़ जाएगी।

## इन्हें भी देखें
* हिमचादर
* अंटार्कटिक हिमचादर

## सन्दर्भ

श्रेणी:ग्रीनलैण्ड की हिमानियाँ
श्रेणी:हिमचादरें
आयुष मंत्रालय

**आयुष मंत्रालय**, * आयुर्वेद, योग और प्राकृतिक चिकित्सा, यूनानी, सिद्ध और होमीओपैथी विभाग* संक्षिप्त में **आयुष** (:en:**A**yurveda, **Y**oga and Naturopathy, **U**nani, **S**iddha and **H**omoeopathy), भारत सरकार का एक सरकारी अंग है। इसका उद्देश्य उपर्युक्त की शिक्षा और अनुसन्धान को बढ़ावा देना है।  आयुष मंत्रालय को 9 नवम्बर 2014 को आयुष विभाग को विस्तृत कर बनाया गया था। 

मंत्रालय को उन मदों के वित्तपोषण के लिए महत्वपूर्ण आलोचना का सामना करना पड़ा है जिनमें जैविक संभाव्यता की कमी है और या तो अप्रयुक्त हैं या निर्णायक रूप से अप्रभावी साबित हुए हैं। अनुसंधान की गुणवत्ता खराब रही है, और आयुर्वेद या अन्य वैकल्पिक स्वास्थ्य प्रणालियों पर किसी भी कठोर औषधीय अध्ययन और सार्थक नैदानिक परीक्षणों के बिना दवाओं को लॉन्च किया गया है।

## सन्दर्भ



श्रेणी:भारत सरकार के मंत्रालय
रोगहारी ओझा

**रोगहारी ओझा** (अंग्रेज़ी: medicine man, मेडिसन मैन) उत्तर व दक्षिण अमेरिका के कई आदिवासी जनजाति समाजों में पारम्परिक चिकित्सक व पारम्परिक धार्मिक नेता को कहते थे। इनका पात्र लगभग ओझा के समान था। यह समाज कबीलों में संगठित थे और इनमें कबीले के मुखिया और ओझा का स्थान अलग था। इनके पास पारम्परिक ज्ञान होता था और स्थानीय जड़ी-बूटियों और अन्य संसाधनों के प्रयोग से वे चिकित्सा करा करते थे। यह भी माना जाता था कि उनका इस भौतिक विश्व से बाहर किसी आत्मा जगत में भी सम्पर्क व प्रभाव था। कुछ इक्के-दुक्के स्थानों पर वर्तमान में भी ऐसे ओझा पाये जाते हैं।

## इन्हें भी देखें
* ओझा
* अमेरिकी आदिवासी

## सन्दर्भ

श्रेणी:उत्तर अमेरिकी आदिवासियों के धार्मिक व्यवसाय
श्रेणी:उत्तर व दक्षिण अमेरिका में ओझाप्रथा
श्रेणी:पारम्परिक चिकित्सा व्यवसाय